РЕПУБЛИКА СЕВЕРНА МАКЕДОНИЈА

МИНИСТЕРСТВОТО ЗА СОЦИЈАЛНА ПОЛИТИКА, ДЕМОГРАФИЈА И МЛАДИ
Објавува

Барање за изразување на интерес за 
“Дизајн, испорака и имплементација на модуларна обука за воспитувачи во предучилишно образование за развој на вештини за рано читање и рана математика”

(реф.бр. MK/SSIP II # 2.2.1)

Име на проект:  Втор Проект за подобрување на социјалните услуги (ППСУ II) 

Кредит Бр: 96330-MK
Консултантски услуги - Консултантска компанија

Оваа покана за изразување на интерес е во согласност со општата објава за набавки на Вториот Проект за подобрување на социјалните услуги (ППСУ II), публикувана во „UN Development Businesas” во електронска верзија на 09.08.2024 година.
На Република Северна Македонија и е одобрен кредит од страна на Меѓународната банка за обнова и развој за потребите за реализација на Втор Проект за подобрување на социјалните услуги. Дел од овие средства ќе бидат искористени за плаќање на обврските што ќе произлезат од договорот бр. MK/SSIP II #2.2.1 што ќе се склучи со компанија/компании за  Дизајн, испорака и имплементација на модуларна обука за воспитувачи во предучилишно образование за развој на вештини за рано читање и рана математика.
Целта на оваа консултантска задача е да се дизајнира, спроведе и поддржи имплементација на модуларна програма за обука на околу 1.400 воспитувачи, насочена кон унапредување на раната писменост и раните математички вештини кај децата преку примена на научно засновани и игровно ориентирани пристапи, како и јакнење на професионалните компетенции на воспитувачите за нивна практична примена во предучилишното образование.
Целосниот опис на проектните задачи е приложен на веб страната на Вториот Проект за подобрување на социјалните услуги (ППСУ II): https://www.ssip.mk/oglasi/.
Барани квалификации на консултантската компанија/компании: 
· Најмалку 10 години искуство во предучилишно воспитание и образование, особено за деца на возраст од 3 до 6 години. 

· Искуство во дизајнирање и спроведување програми за рано учење, вклучувајќи пристапи за развој на јазичните и писмените компетенции кај децата, фонолошката свесност и раната писменост преку игровни и инклузивни методологии. 

· Искуство во дизајнирање и спроведување програми за рана интервенција и учење, вклучувајќи пристапи за соодветни интервенции насочени кон зајакнување на раното математичко размислување, чувството за број и математичкото расудување преку игровни и инклузивни методологии. 

· Искуство во дизајнирање и спроведување обуки за воспитувачи во предучилишно образование, вклучувајќи подготовка на прирачници за обучувачи и материјали за учесници. 

· Искуство во управување со проекти со сличен обем и сложеност. 

· Искуство во работа во земјите од Западен Балкан или во споредливи земји (со понизок -среден приход) ќе се смета за предност.
Министерството за социјална политика, демографија и млади ги повикува сите заинтересирани компании (консултанти) да изразат интерес за овој ангажман. Заинтересираните компании треба да достават информации со кои ќе прикажат дека имаат потребни квалификации и искуство за вршење на бараните услуги (портфолио на фирмата, описи на слични проекти и др). 

Исполнувањето на бараното искуство и експертиза треба да биде претставено во  форма на список на референци за имплементирани проекти со опис на обезбедените услуги (вклучувајќи информации за вредноста на договорот, договорниот субјект/клиент, локација/земја на имплементација на проектот, времетраење, процент реализиран од компанијата во случај на здружување на компании и опис на реализирани активности) и во прилог треба да се достават потврди за реализирање на договорите потврдени од клиентите (другата договорна страна) .

Кратки биографии од предложен тим на експерти од страна на компаниите нема да бидат предмет на евалуација во оваа фаза за избор на компании на кратката листа.

Консултантските компании можат здружено да аплицираат со цел да ги зголемат своите квалификации. “Здружувањето” може да биде во форма на заедничко вложување (Joint Venture) или во форма на под-договарач. Во случај на заедничко вложување, при воспоставувањето на кратката листа на квалификувани консултанти, квалификациите на сите партнери ќе бидат евалуирани здружено и сите партнери од вложувањето заеднички и индивидуално ќе одговараат за извршувањето на договорот, кој ќе биде потпишан од сите партнери на заедничкото вложување. Квалификациите на под-договарачот не се зимаат во предвид. Во апликацијата заинтересираните консултанти јасно треба да го наведат видот на нивното здружување и обврските на партнерите и под-договарачите. Нејасните апликации - изрази на интерес во вид на “во соработка со” и/или “поврзан со” и др. можат да не бидат земени во предвид при воспоставувањето на кратката листа. Водејќи се од принципот еден израз на интерес по компанија, консултантските компании можат да изберат дали ќе аплицираат како под-договарач, како индивидуален консултант или како партнер во заедничко вложување. Ве молиме да имате во предвид дека во иста набавна постапка една компанија може да достави само еден израз на интерес било како индивидуален консултант или како партнер во заедничко вложување. Една компанија не може да биде под-договарач и да настапува индивидуално или како партнер во заедничко вложување во иста набавна постапка. Доколку компанијата настапува како под-договарач на индивидуален консултант или на заедничко вложување, истата може да биде под-договарач на повеќе од еден апликант.

Методот за избор е “QCBS - Избор базиран на квалитет и трошоци” согласно “Прописите за набавки на Светска Банка за финансирање на инвестициски проекти (ФИП) - набавки за ФИП за стоки, градежни работи, неконсултантски и консултантски услуги, (Прописи) Петто издание од септември 2023 година, достапно на следната веб страна: www.worldbank.org
За дополнителни информации може да се обратите во Единицата за управување со Вториот Проект за подобрување на социјалните услуги, од 08.30 до 16.30 часот, на е-маил: maja.bundaleski@mtsp.gov.mk.

Изразувањата на интерес треба да бидат доставени по електронска пошта на следнава адреса: maja.bundaleski@mtsp.gov.mk
Документите со кои се изразува интерес (на македонски или англиски јазик) мора да бидат доставени најдоцна до 08.07.2026 година.
